Pane tähele, et venitamisele peab alati eelnema korralik  soojendus! Hoidu asendist, millega kaasneb valu. Võta venitusasend rahulikult sisse ja hoia seda vähemalt 30 sekundit. Nii et märulifilmidest tuttavad stseenid, kus mees tõmmatakse kahe puu vahel spagaati, jäägu filmidesse. Hinga rahulikult. Kui märkad, et hoiad hinge kinni, on suur tõenäosus, et venitusasend on ületanud valuläve ja on aeg vähendada venitusasendit. Jälgi, et lihas muutuks venituse lõpus elastsemaks ja lõõgastunumaks.